อาชีวะโหด ไล่ฆ่านศ.ปี3
ร.ร.ช่างกรุงเทพ ขณะมาส่งน้อง พ่อแทบขาดใจ,นศ.ช่างยนต์ ปี 3 ร.ร.ช่างอุตสาหกรรมกรุงเทพ ย่านหัวหมาก ขี่ จยย.มาส่งรุ่นน้องใน ซ.ลาดพร้าว 101 กลับมาเจอกลุ่มคู่อรินักเรียนอาชีวะชื่อดังย่านบางกะปิ ที่ยืนดักรอหน้าวัดบึงทองหลาง ผู้ตายบิดหนีแต่ไม่พ้นโดนถีบคว่ำ ก่อนโดนรุมทำร้ายและโดนยิง 1 นัดกลางอก พบปลอกกระสุนลูกซองเบอร์ 12 ตกอยู่ตรงข้ามที่เกิดเหตุ 1 ปลอก จนท.เร่งไล่ล่ากลุ่มนักเรียน-นักเลงมาดำเนินคดี,นักเรียน-นักเลงก่อเหตุยิงนักเรียนช่างยนต์ปี 3 ดับ เปิดเผยเมื่อเวลา 15.30 น. วันที่ 26 มิ.ย. พ.ต.ท.สำรวย แสงสม พงส.ผนพ.สน.ลาดพร้าว รับแจ้งเหตุนักเรียนยกพวกตีกันและถูกยิงเสียชีวิตบริเวณหลังร้านอาหารตามสั่งไม่มีชื่อ เลขที่ 19 ใกล้เคียงปากซอยลาดพร้าว 101 แยก 29 แขวงวังทองหลาง เขตวังทองหลาง กรุงเทพฯ จึงรายงานให้ผู้ บังคับบัญชาทราบก่อนเดินทางไปตรวจสอบที่เกิดเหตุพร้อมด้วย พ.ต.อ.ธวัช วงศ์สง่า รอง ผบก.น.4 พ.ต.อ.ศักดิ์สิทธิ์ มีสวัสดิ์ ผกก.สน.ลาดพร้าว แพทย์นิติเวช รพ.ตร. เจ้าหน้าที่กองพิสูจน์หลักฐาน เจ้าหน้าที่มูลนิธิป่อเต็กตึ๊ง ร่วมตรวจสอบที่เกิดเหตุ,ที่เกิดเหตุพบศพชายสวมเสื้อเชิ้ตสีขาวแขนสั้น กางเกงขายาวสีกรมท่า มีบาดแผลถูกยิงบริเวณกลางหน้าอกจำนวน 6 รู และที่มือซ้ายมีร่องรอยโดนกระสุน 6 แผลเช่นกัน ทราบชื่อต่อมาคือ นายชัยมงคล หรือดิ๊ก เนตรหาญ อายุ 17 ปี อยู่บ้านเลขที่ 239/180 ซอยลาดพร้าว 87 แขวงคลองเจ้าคุณสิงห์ เขตวังทองหลาง กรุงเทพฯ นักศึกษาปี 3 แผนกช่างยนต์ โรงเรียนช่างอุตสาหกรรมกรุงเทพ นอกจากนี้ บริเวณฝั่งตรงข้ามที่เกิดเหตุพบ จยย.ยามาฮ่า มีโอ สีขาวแดง หมายเลขทะเบียน ฬวส 58 กทม ของผู้ตาย ล้มอยู่บนถนน ใกล้กันที่พื้นถนนหน้าร้านสะดวกซื้อเซเว่นฯ ปากซอยลาดพร้าว 101 แยก 29 ฝั่งตรงข้ามกับที่เหตุ ยังพบ ปลอกกระสุนลูกซองเบอร์ 12 จำนวน 1 ปลอก เจ้าหน้าที่จึงเก็บไว้เป็นหลักฐาน ต่อมานายบุญช่วย เนตรหาญ อายุ 51 ปี บิดาผู้ตาย เดินทางมาที่เกิดเหตุ เมื่อเห็นบุตรชายนอนเสียชีวิตวิ่งเข้าไปกอดศพรํ่าไห้แทบขาดใจ,สอบสวนกลุ่มเพื่อนผู้ตายเผยว่า กลุ่มนายชัยมงคลเดินทางกลับจากโรงเรียนย่านหัวหมาก ก่อนผู้ตายขี่ จยย.คันเกิดเหตุมาส่งรุ่นน้องที่ห้องพักในซอยลาดพร้าว 101 ระหว่างนั้นเจอกลุ่มคู่อรินักเรียนอาชีวะชื่อดังย่านบางกะปิมาดักรอหน้าวัดบึงทองหลาง พร้อมชักมีดไล่ฟันและปืนไล่ยิงใส่ 1 นัด นายชัยมงคลจึงขี่ จยย.หนีไปทางปากซอยลาดพร้าว 101 แยก 29 แต่กลุ่มนักเรียนคู่อริขี่ จยย.ตามมาทัน ถีบ จยย.ผู้ตายล้ม ก่อนโดนคู่อริรุมทำร้ายและมีเสียงปืนดังอีก 1 นัด ผู้ตายหนีไปสิ้นใจที่หลังร้านอาหารตามสั่ง,ด้านนายบุญช่วย บิดาผู้ตายกล่าวว่า ลูกชายเป็นคนที่ขยัน ร่าเริง สนใจเรื่องเครื่องยนต์เป็นอย่างมาก บอกกับตนเสมอหลังเรียนจบจะเปิดอู่ซ่อมรถ จยย.ของตัวเอง เมื่อเช้าก่อนออกจากบ้านยังรีดเสื้อทำงานให้ตนอยู่เลย จึงบอกให้ตั้งใจเรียนและรักษาเนื้อ รักษาตัว ไม่คิดว่าจะมาถูกกลุ่มนักเรียน นักเลงมารุมทำร้ายฆ่าแกงจนเสียชีวิตแบบนี้,พ.ต.อ.ศักดิ์สิทธิ์เปิดเผยว่า ทางเจ้าหน้าที่ ตำรวจจะเรียกพยานที่เห็นเหตุการณ์ในที่เกิดเหตุ และกลุ่มเพื่อนผู้ตายมาสอบปากคำ พร้อมสั่งให้ชุดสืบสวน สน.ลาดพร้าว กับชุดสืบสวน บก.น.4 หาภาพ จากกล้องวงจรปิดในจุดเกิดเหตุและบริเวณใกล้เคียง เพื่อหากลุ่มผู้ต้องหาที่รุมทำร้าย และมือปืนที่ยิง ตามจับกุมมาดำเนินคดีตามกฎหมาย ส่วนศพผู้ตายส่งไปพิสูจน์การเสียชีวิตอย่างละเอียดที่สถาบันนิติเวชฯ รพ.ตำรวจ
นศ.ช่างยนต์ ปี 3 ร.ร.ช่างอุตสาหกรรมกรุงเทพ ย่านหัวหมาก ขี่ จยย.มาส่งรุ่นน้องใน ซ.ลาดพร้าว 101 กลับมาเจอกลุ่มคู่อรินักเรียนอาชีวะชื่อดังย่านบางกะปิ ที่ยืนดักรอหน้าวัดบึงทองหลาง ผู้ตายบิดหนีแต่ไม่พ้นโดนถีบคว่ำ 
ข่าวหน้า1,ข่าว,อาชีวะไล่ฆ่านศ.ปี3,นศ.ช่างยนต์,นักเรียนอาชีวะ,กลุ่มคู่อริ,สน.ลาดพร้าว,ชัยมงคล เนตรหาญ,โรงเรียนช่างอุตสาหกรรมกรุงเทพ,นักเรียนอาชีวะย่านบางกะปิ